阳为六律,所以统气类 物:仲冬为黄锺,孟春为太簇,季春为姑洗,仲夏为蕤宾,孟秋为夷则,季秋为无射。 阴为六吕,所以旅阳宣气:季冬为大吕,仲春为夹锺,孟夏为仲吕,季夏为林锺,仲秋 为南吕,孟冬为应锺。凡律管之数起于九,以九相乘,八十一以为宫;三分去一,五十 四以为徵,三分益一,七十二以为商;三分去一,四十八以为羽;三分益一,六十四以 为角。黄锺为宫,大簇为商,姑洗为角,林锺为徵,南吕为羽,还相为宫,以生其声焉。 凡大乐、鼓吹教乐则监试,为之课限。”